《寄马彦会》
明代·甘瑾

百战孤城血未干，故人书札报平安。
秋风代马思燕草，夜月湘歌怨澧兰。
万里江湖仍旅食，百年天地自儒冠。
山阴更有诛茅地，仗剑休辞行路难。

作者简介：元明间江西临川人，字彦初。官至严州同知。一说为翰林待制。明初临川诗派，瑾与揭轨、张可立、甘复皆善学唐人诗风，时评瑾诗如美女簪花。